laion/Wikipedia-Exotic huggingface dataset:
Shanghai Rahvusvaheline Asundus

Shanghai Rahvusvaheline Asundus (inglise keeles Shanghai International Settlement, hiina keeles 上海公共租界) oli rahvusvaheline asundus, mis tekkis aastal 1863, kui ühinesid Shanghai Briti ja Ameerika kontsessioonid. Nendes enklaavides olid Suurbritannia ja Ameerika Ühendriikide kodanikel 19. sajandil Qingi dünastiaga sõlmitud lepingute järgi erilised õigused, seal kehtisid eraldi seadused. Need lepingud tühistati aastal 1943, kui kokkuleppele jõuti veel Chongqing Shis asunud Guomindangiga. Asundused asutati, kui Qingi dünastia sõjavägi sai esimeses oopiumisõjas (1839–1842) brittidelt lüüa. Nankingi rahulepinguga avati väliskaubanduseks viis lepingusadamat (mh Shanghai) ning lõpetati lõunas asunud Kantoni (Guangzhou) monopol ehk Kantoni süsteem. Britid rajasid endale baasi ka Hongkongi. Varsti pärast seda asutasid brittidest vastavalt põhjas ja lõunas enda asundused ka Ameerika Ühendriigid ja Prantsusmaa. Erinevalt Hongkongi ja Macau kolooniatest, kus Suurbritannia ja Portugal olid täielikult suveräänsed, jäid Hiina kontsessioonid Hiina võimu alla. Aastal 1854 lõid kolm riiki enda huvide kaitsmiseks Shanghai munitsipaalnõukogu, kuid aastal 1862 lõi Shanghai Prantsuse kontsessioon lepingust lahku. Aasta hiljem ühinesid USA ja Briti kontsessioonid Shanghai Rahvusvaheliseks Asunduseks. Kuna aina rohkematel välisriikidel tekkisid Hiinaga suhted, kolis Shanghai Rahvusvahelisse Asundusse inimesi paljudelt maadelt. Aastal 1918 olid Hiinaga lepingulistes suhetes lausa 19 riiki, 1930. aastateks oli neist järel 14: Suurbritannia, Ameerika Ühendriigid, Jaapan, Prantsusmaa, Itaalia, Norra, Rootsi, Taani, Holland, Hispaania, Portugal, Peruu, Mehhiko ja Šveits. 1930. aastate lõpuni jäi Rahvusvaheline Asundus peamiselt brittide pärusmaaks, hiljem hakkas seal kasvama jaapanlaste mõju. Asunduse rahvusvahelist iseloomu peegeldab ka selle lipp, kus on kujutatud paljude riikide lippe. Rahvusvaheline Asundus sai ootamatu lõpu detsembris 1941, kui vahetult pärast rünnakut Pearl Harborile vallutasid linna Jaapani sõjaväelased. Aastal 1943 lõppesid linnas ameeriklaste ja brittide privileegid ka de jure, kuna sõlmiti leping vabariiklaste juhi Jiang Jieshiga. Leping hakkas de facto kehtima pärast Jaapani allaandmist ning Shanghai olukorra taastamist aastal 1945. Prantslased ütlesid enda eriõigustest lahti eraldi lepinguga veebruaris 1946. Lisaks Shanghai Rahvusvahelisele Asundusele oli Hiinas ka Gulangyu Rahvusvaheline Asundus. Ameerika Kontsessioon (Shanghai) Shanghai Prantsuse Kontsessioon Kontsessioonid Hiinas Astor House Hotel (Shanghai) Briti Ülemkohus Hiinas The Bund China Marines Endine Ühendkuningriigi Kindralkonsulaat (Shanghai) Klaus Mehnert Shanghai ajalooliste ehitiste loend Richard Sorge Shanghai Club Building Shanghai munitsipaalpolitsei Tilanqiao vangla Ameerika Ühendriikide Kohus Hiinas "Kui me olime orvud" "Sinine lootus" "Päikese impeerium"
Kontsessioon (leping)

Kontsessioon (ingl.k. concessio) on infarstruktuuri eest vastutava ametkonna poolt välja antud luba (leping), mis annab õiguse kasutada taristut sellega seotud teenuste osutamiseks. Kontsessioon ehk kontsessioonileping on lepinguline luba riigi loodusvarade, ettevõtete või tööjõu kasutamiseks (ka uute ettevõtete, sadamate, raudteede vms ehitamiseks). Avaliku ja erasektori koostöö Logistikasõnastik. Seilecs. 2021. ISBN 9789916960066.
Bad Bleiberg

Bad Bleiberg (sloveeni: Plajberk pri Beljaku) on turulinn Austria Kärnteni liidumaa Villachi maaringkonnas. Algse kaevanduspiirkonnana, eriti plii (saksa: Blei), on Bad Bleiberg nüüd kuumaveeallika tõttu kuurort. Bad Bleiberg asub Villachist läänes, kõrgorus Dobratschi (Villacher Alpe) massiivi põhjanõlval, mis on Gailtali Alpide idapoolseim osa. Linnaosad on Bleiberg ja Kreuth. Saksamaa kuningas Heinrich II andis Frankfurdi sinodil 1. novembril 1007 Villachi ümbruse Kärnteni maad äsjaloodud Bambergi piiskopkonnale, üheskoos teiste valdustega nagu Griffen või Kanaliorg Tarvisio ümbruses. Kui keiser Friedrich II ajal Bamberg vürstlikuks piiskopkonnaks ülendati, said territooriumitest kiriklikud eksklaavid Kärnteni hertsogite territooriumil. 1759. aastal omandas keisrinna Maria Theresia lõplikult Bambergi valdused ja liidendas need Habsburgide Kärnteniga. Kaevandust on esmamainitud Bambergi piiskoppide poolt välja antud 1333. aasta dokumendis kui Pleyberg; seda juhtis alates 15. sajandi lõpust Švaabi Fuggerite perekond. Georgius Agricola kirjeldas plii ja tsingi kaevandamist ja sulatamist oma 1556. aasta raamatus "De re metallica". Kaevandustegevus lõpetati 1993. aastal majanduslikel põhjustel, täna pakub turismikaevandus giidiga maa-aluseid tuure. Praegune omavalitsus loodi 1850. aastal, see sai turulinna staatuse 1930. aastal. Kui kuumaveeallikas 1951. aastal üle ujutati, loodi avalik kümblusasutus ning Bleiberg sai 1978. aastal kuurortlinna ametliku Bad tiitli. Pradamano, Itaalia Oskar Potiorek (1853–1933), Austria-Ungari armee ohvitser Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Altena

Altena on linn Saksamaal Nordrhein-Westfaleni liidumaal Märkischer Kreisis. Asub Lenne jõe orus. Altena linn tekkis 12. sajandil rajatud Altena kindluse juurde. 2000. aastal oli linna elanike arv 22 215 ja 2020. aastal 16 527. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Altena koduleht
Kontsessioonid Hiinas

Kontsessioonid Hiinas oli hulk kontsessioone, mis eksisteerisid Hiinas keisririigi ajastu lõpus ja vabariigi ajastul. Kontsessioonid olid võõrjõudude poolt hallatavad ja sisuliselt okupeeritud alad, mida seostatakse tihti kolonialismi ja imperialismiga. Kontsessioonid olid eksterritoriaalsed enklaavid võtmelinnades, millest said lepingusadamad. Tänapäevaks on kõik kontsessioonid lõppenud. Ebavõrdsed lepingud Hiina lepingusadamate loend Häbisajand Aasia haige mees Nield, Robert (2010). The China Coast: Trade and the First Treaty Ports. Hong Kong: Joint Publishing Company. ISBN 9789620429873. Panikkar, K. M. (1953). Asia and Western dominance, 1498–1945, by K.M. Panikkar. London: G. Allen and Unwin. Treaty ports and extraterritoriality in 1920s China
Oliver Daemen

Oliver Daemen (sündinud 20. augustil 2003 Oisterwijkis) on Hollandi piloot, kellest sai kolmas kosmoselennu sooritanud hollandlane ja 2021. aasta juulikuu seisuga maailma noorim kosmonaut. 2021. aasta 20. juulil startis New Shepardi pardal neljaliikmelise meeskonna koosseisus ka 82-aastane ameeriklanna Wally Funk, kellest sai 2021. aasta juulikuu seisuga maailma vanim kosmoselendur. Alan Boyle (15. juuli 2021). "Blue Origin's mystery passenger revealed: At age 18, Oliver Daemen will be youngest spaceflier" (inglise). GeekWire. Vaadatud 18. juulil 2021. Paul Rincon (20. juuli 2021, 15:12). "Jeff Bezos to blast into space aboard New Shepard rocket ship" (inglise). BBC News. Vaadatud 20. juulil 2021. Todisco, Eric (20. juuli 2021). "Oliver Daemen: 5 Things To Know About The 18-Year-Old Who Went To Space With Jeff Bezos". Hollywood Life. Vaadatud 20. juulil 2021.
Gentius

Gentius (vanakreeka keeles Γένθιος Genthios) oli viimane Illüüria kuningas. Ta valitses 181 eKr–168 eKr. Ta oli eelmise Illüüria kuninga Pleuratus III poeg. Ta residents oli Scodra. Pärast seda, kui dalmaadid 180 eKr iseseisvuse välja kuulutasid, alustas ta ulatusliku piraatluse korraldamist Egeuse merel. Aastal 171 eKr sõlmis ta Roomaga liidu Makedoonia vastu, kuid juba 169. aastal eKr läks ta kuningas Perseuse poolele üle ja alustas sõjategevust Rooma vastu, peamiselt merel. Tal õnnestus võita kaks Rooma leegioni ning vallutada ja hävitada Rooma võimu all olnud Apollonia ja Dyrrachiumi linnad. Preetor Lucius Anicius Gallus sai Gentiusest tema residentsi müüride all jagu ning järgmisel aastal viidi ta vangina Roomasse. Seejärel ta pagendati Iguviumi, kus ta hiljem suri. Gentiust on kujutatud Albaania 50-lekise mündi tagaküljel ja alates aastast 2007 ka 2000-lekise rahatähe esiküljel.
Kasahhi NSV

Kasahhi NSV oli 1. järgu haldusüksus (liiduvabariik) Nõukogude Liidu koosseisus. Kasahstan Kasahhi ANSV
Darja Dontsova

Darja Dontsova (vene keeles Дарья Донцова; sündinud 7. juunil 1952 Moskvas) on vene kirjanik, irooniliste kriminaalromaanide autor. Ta on võitnud hulganisti kirjandusauhindu. Samuti on ta stsenarist, esineb sageli televisioonis ja on Venemaa kirjanike liidu liige. Tema kodanikunimi on Agrippina Arkadjevna Dontsova (Агриппина Аркадьевна Донцова), neiupõlvenimi Vassiljeva (Васильева). Dontsova isa oli ka kirjanik. Varases lapsepõlves üritasid autori vanemad, kes olid suured muusika austajad, Darjale õpetada muusikat ja kirjandust. Tüdruk käis muusikakoolis, ent väidetavalt oli erakordselt ebamusikaalne. Juba enne kooli minekut rääkis ta hästi saksa ja prantsuse keelt, sest tal oli kaks koduõpetajannat (sakslane ja prantslane), kes ei rääkinud vene keelt. Koolis oli Darja hea humanitaarteadustes ja võõrkeeltes, aga matemaatika oli raske. Uurimist toimetab asjaarmastaja Daša Vassiljeva: Minu mehe naine Magavad väsinud mängukannid Bassein krokodillidega 45-kaliibriline naeratus Ketsides kummitus Lendas üle kalkunipesa Kontrollsuudlus Rahakas kärnkonn Propelleriga harpüia Keeruline juhtum Ka hambaarstid nutavad See kibe magus kättemaks Pikaküüneline daam Mittesalajased toimikud Luiskaja tädi majake Inetu pardipoja hobi Märtsikassi tuluõhtu Uhhaa kuldkalakesest Kompott keelatud viljadest Taevatäis raha Lumeinimese stilist Halli hundi ralli Kamin Lumehelbekesele Pisi-tse toimik Baskerville'ide konn Romeo suurelt maanteelt Kassnaise isiklik toimik Metroo Aafrikani Legend kolmest pärdikust Peaosatäitja otsingud Ruuduline sebra Kolmas silm - terav silm Ihtüandri luikede järv Hirmsa ilu kehastus Robinsoni tilluke alamaalapp Egiptuse muumia armuke Pidurid hulkuvale abikaasale Šeherezade seebisaaga Sõrmed kui Hiina lehvik Küürselg-sälu tume minevik Mesireisil kolmekesi Valge hobune printsi seljas Samovar šampanjaga Miss Marple'i eratants Onu Freudi unenägu Kokkusaamine mantlihõlma varjus Uurimist toimetab Jevlampia Romanova: Maniküür laibale Sulnis kaabakas Pokkeripartii haigla Siirupine madu Õhtusöök inimsööja juures Ahnete penide tähtkuju Tikk-kontsadel Quasimodo Miki-hiire "kamasuutra" Šokolaadi-tuhkatriinu Tembutav tegelane Sinine õnnemops Oligarhi õrn abikaasa Piduriteta feng-shui Ostlemine õhulossis Minu ämma ööelu Suleline matrjoška Eeva aadamaülikond Darja Dontsova koduleht (vaadatud 18.07.2021) [1] IMDB veebileht [2] IMDB leht
John Newcombe

John David Newcombe (sündinud 23. mail 1944 Sydneys) on Austraalia endine elukutseline tennisist. Ta on üks väheseid mehi, kes on olnud maailma edetabelis esikohal nii üksikmängus kui ka paarismängus. Ta on võitnud üksikmängus seitse ja paarismängus (siiani tema nimel oleva rekordina) 17 suure slämmi turniiri. Ta esindas Austraaliat viiel aastal Davise karikavõistlustel ajal, kui neid peeti sama oluliseks kui suure slämmi turniire. Ajakiri Tennis paigutas ta ajavahemiku 1965–2005 parimatest meesmängijatest kümnendaks. Enne tennisele pühendumist harrastas Newcombe poisikesena mitut spordiala. Ta oli aastatel 1961–1963 Austraalia juunioride meister ja kuulus 1964. aastal Austraalia Davise karika võitjate meeskonda. Oma esimese suure slämmi turniiri võitis ta 1965. aastal, võites Austraalia meistrivõistlused paarismängus koos kaasmaalase Tony Rochega. Samal aastal võitsid nad Wimbledonis paarismängu. Nad jätkasid koostööd ning võitsid veel kolm korda Austraalia meistrivõistlused paarismängus, neli korda Wimbledoni ja 1967. aastal USA meistrivõistlused ning 1967. ja 1969. aastal Prantsusmaa meistrivõistlused. Nad võitsid 12 suure slämmi turniiri, mis oli läbi aegade meeste paarismängu võistkonna rekord kuni 2013. aastani, mil selle ületasid Bob ja Mike Bryan. Newcombe'i võimas serv ja võrk oli tema ründemängu selgroog. Ta tuli sageli välja teise serviässaga. Lance Tingay sõnul oli ta 1967. aastal maailma edetabeli tipptasemel harrastaja, kuigi Rex Bellamy asetas ta Roy Emersoni järel teiseks. Elukutselisena oli Newcombe maailma esitennisist 1970. ja 1971. aastal. Üksikmängus oli ta kahekordne Australian Openi võitja, kolmekordne Wimbledoni võitja ja kahekordne USA lahtiste meistrivõistluste võitja. 1968. aasta jaanuaris sõlmis ta kolmeaastase profilepingu Lamar Hunti tennisemeistrivõistlustega ja sai osa kaheksast esialgsest WCT mängijast "Handsome Eight" (Ilus kaheksa). WCT professionaalse tuurigrupi ja mängijate liidu liikmena keelas Rahvusvaheline Tenniseföderatsioon Newcombe'ile võistluse 1972. aasta Wimbledoni meistrivõistlustel ja ta liitus ATP boikotiga 1973. aastal. Newcombe oli austraalia tennisistidest viimane, kes domineeris tennises kolmel aastakümnel (1950.–1970. aastatel). Omaaegne tenniseedendaja ja suurepärane tennisist Jack Kramer lisas oma 1979. aasta autobiograafias Newcombe'i oma kõigi aegade 21 suurima mängija nimekirja. Newcombe oli Davise karikavõistlustel Austraalia meeskonna kapten aastatel 1995–2000. Ta lisati 1985. aastal Sport Austraalia kuulsuste halli ja 1986. aastal tunnustati tema saavutusi rahvusvahelisse tennise kuulsuste halli nimetamisega. John Newcombe Association of Tennis Professionals (ATP) veebilehelAssociation of Tennis Professionalsi John Newcombe Rahvusvahelise Tenniseföderatsiooni veebilehel John Newcombe Davis Cupi veebilehel John Newcombe Tennis Australia veebilehel John Newcombe rahvusvahelise tennise kuulsuste halli veebilehel
Teplice nad Metují

Teplice nad Metují (saksa keeles Weckelsdorf, ka Wekelsdorf) on linn Tšehhis Hradec Králové maakonnas Náchodi ringkonnas. Teplice nad Metují asub Metuje jõe ääres, Poola piiri lähedal, Náchodist 20 km põhjas ja Hradec Královést ligikaudu 49 km põhjakirdes. Asulat on esmamainitud 1362. aastal. Linnaõigused sai Teplice nad Metují 1972. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Základní údaje Oficiální stránka města Teplice nad Metují
Madagaskar (film)

"Madagaskar" (inglise keeles "Madagascar") on 2005. aastal valminud Ameerika Ühendriikide animafilm, mille režissöör on Eric Darnell ja Tom McGrath. Ben Stiller – Alex Chris Rock – Marty David Schwimmer – Melman Jada Pinkett Smith – Gloria Sacha Baron Cohen – King Julien XIII Cedric the Entertainer – Maurice Madagaskar 2 Madagaskar 3: Euroopa tagaotsituimad Madagaskari pingviinid http://catalog.afi.com/Film/63513-MADAGASCAR?sid=64101dec-834a-4d4e-b026-986d0f7b2eec Madagaskar andmekogus IMDb (inglise) Madagaskar (film) andmekogus Filmiveeb
Preševo

Preševo (serbia keeles Прешево, albaania keeles Preshevë) on linn Serbias Pčinja ringkonnas. See on riigi lõunapoolseim linn ja suurim linn Preševo orus. See on Serbia albaanlaste, kelle arv on viimastel aastakümnetel märkimisväärselt langenud, kultuuriline keskus.  Preševo – pildid, videod ja helifailid Wikimedia Commonsis
Konrad Mauritz

Konrad Mauritz (23. jaanuar/4. veebruar 1881 – 10. jaanuar 1942) oli eesti ettevõtja ja ühiskonnategelane, korporatsioon Vironia liige. Raidla, Peeter (30.05.2021). "EW RIKKAD | Konrad Mauritz. Laia ärivõrgustikuga mõjuvõimas ettevõtja". Eesti Päevaleht. Vaadatud 19.07.2021.
Helmut

Helmut on mehenimi. 1. jaanuaril 2021 oli Eestis eesnimi Helmut 241 mehel (esinemissageduselt 405. mehenimi). Helmut oli keskmiselt 70 aasta vanune (mediaanvanus oli samuti 70). Kõige populaarsem on eesnimi Helmut üle 85-aastaste vanuserühmas, kus neid oli 10 000 elaniku kohta 12,36, ja Põlva maakonnas. Helmut Hallemaa Helmut Kohl Helmut Newton Helmut Oruvee Helmut Piirimäe Helmut Schmidt Helmut Tarand ... https://www.stat.ee/nimed/Helmut (vaadatud 19.07.2021) Helmut statistikaameti andmebaasis
Sandra Reinvald

Sandra Reinvald (14. oktoober 1999 Tartu – 16. juuli 2021 Tartu) oli eesti korvpallur. Ta õppis aastatel 2017–2018 Audentese Spordigümnaasiumis ning lõpetas 2019. aastal Hugo Treffneri Gümnaasiumi. Alates 2019. aastast õppis ta Tartu Ülikoolis ajalugu. Reinvald sai surma 16. juulil 2021 Tartus, jäädes jalgrattal raudteed ületades rongi alla. Reinvald mängis noorteklassis esimest korda Eesti karikavõistlustel 2010. aastal. Ta on noorteklassides võitnud neli korda Eesti karika ja tulnud viis korda Eesti meistriks. Noorteklassis mängis ta neli korda ja täiskasvanute klassis ühe korra Eesti koondises. Ta võitis täiskasvanute klassis Tartu Ülikooli / Kalevi naiskonnaga 2020/2021. hooajal 2020. aastal Eesti karika ja tuli 2021. aastal Eesti meistriks. Eesti meistrivõistlustel täiskasvanute klassis võitis ta 2019. aastal hõbemedali ja aastatel 2016–2018 kolm pronksmedalit. Reinvaldi treenerid on olnud Kaire Asi, Janne Schasmin, Marko Parkonen ja Toomas Liivak. 2020 Eesti karika võit 2021 Eesti meister "Tartu Ülikooli 21-aastane korvpallur hukkus rongiõnnetuses". ERR, 18. juuli 2021 Ats Kuldkepp. "Pooleli jäänud elu. Rongiõnnetuses hukkunud korvpallur Sandra Reinvald võlus kaaslasi suure südame ja teadmishimuga". Delfi Sport, 18. juuli 2021 Sandra Reinvald – Eesti Korvpalliliidu profiil Sandra Reinvaldi sporditulemused
Varikond

Varikond (inglise varicond, sõnadest variable + condensator) on kondensaator, mille mahtuvus muutub suures ulatuses sõltuvalt selle plaatidele rakendatavast pingest. Plaatidevaheline dielektrik on varikondis ferroelektrikust (senjettkeraamikast). Niisuguse materjali dielektriline läbitavus sõltub oluliselt elektrivälja tugevusest, milles ta asetseb. Kui kondensaatori plaatidevahelist pinget tõsta, suureneb väljatugevus dielektrikus, seetõttu ka dielektriline läbitavus ja kondensaatori mahtuvus suureneb. Varikond on mehaaniliselt tugev (talub vibratsiooni) ja pikaealine. Puudusteks on mahtuvuse suur temperatuurisõltuvus, piiratud sageduspiirkond ja töötemperatuur. Neid on kasutatud pingestabilisaatorites, sageduskordistites, alalis- ja vahelduvvooluvõimendites. Mahtuvusdiood
Logomeeter

Logomeeter on magnetelektriline mõõteriist, mille näit sõltub kahe tema mähiseid läbiva elektrivoolu (alalis- või vahelduvoolu) suhtest. Ühte mähist läbiva voolu määrab referentssuurus (näiteks oommeetri korral etalontakisti), teise raami mähist läbib mõõdetava suurusega vool. Näit ei sõltu toitepingest ja seetõttu annab logomeeter täpsema mõõtetulemuse kui muud magnetelektrilised mõõteriistad. Logomeetriga saab mõõta takistust (oommeeter), mahtuvust (faradmeeter), faasinihet (faasimõõtur) ja muid suurusi, mida on võimalik väljendada kahe voolu suhtena. Logomeetri liikuv osa koosneb kahest omavahel jäigalt kinnitatud raamist, millele on keritud mähised. Selline raamisüsteem saab teljel pöörduda püsimagneti magnetväljas, mille magnetahel sulgub läbi pooluskingade ja magnetmaterjalist südamiku. Südamik on elliptilise ristlõikega ebaühtlase magnetvälja saamiseks. Raamisüsteemi külge on kinnitatud osuti. Raamsüsteemil puudub spiraalvedru (mis hariliku mõõtemehhanismi korral hoiab osuti nullis) ja vooluta olukorras saab süsteem teljel vabalt pöörduda. Voolu suund mähistes valitakse nii, et nende põhjustatud pöördemomendid oleksid vastassuunalised. Kui mähistesse anda vool, pöördub raamisüsteem magnetvälja ebaühtluse tõttu asendisse, milles raamide pöördemomendid on võrdsed ja vastassuunalised. Toitepinge muutumise korral muutuvad voolud mõlemas mähises võrdeliselt ja raamisüsteemi pöördenurk ei muutu. ENE 5. köide, 1990
Tiiu Uusküla

Tiiu Uusküla (sündinud 21. veebruaril 1947 Kadrinas) on eesti koduloolane. Ta on pikka aega jäädvustanud ja vahendanud Kadrina kodulugu. Ta õppis Kadrina Keskkoolis 1954–1965, Tartu Riikliku Ülikooli ajalooteaduskonnas 1967–1971 ja Vinni Näidissovhoostehnikumis raamatupidamise erialal 1979–1981. Viimase kõrvalt töötas ta 32 aastat Tarbekeemia Tootmiskoondises Flora, mis oli Kadrina üks suuremaid tööandjaid. Uusküla on Neeruti Seltsi esimees ja Kadrina Keskkooli Vilistlaskogu juhatuse liige. Ta on endine Kadrina Raamatusõprade Ühingu allorganisatsiooni juht ja Kadrina valla raamatukogu nõukogu liige. On kuulunud Kadrina Muinsuskaitse Klubisse, mis taastas Kadrina Vabadussõja mälestussamba. Kuulub Kadrina Õpetajate-Pensionäride Seltsingusse. On kuulunud ka kahes koosseisus Kadrina küla rahvasaadikute nõukokku ning olnud Kadrina Vallavolikogu kultuurikomisjoni liige. Alates 2001. aastast on ta teinud kaastööd Kadrina vallalehele Kodukant. Kadrina kandi koduloo uurimise ja talletamise eest anti talle 2021. aasta alguses esimene Kadrina valla elutööpreemia. Tiiu Uusküla on fotograaf Heinrich Kruusvaldi tütar. Kadri Haavajõe, "Tiiu Uusküla kõnnib koduloolistel vagudel" Virumaa Teataja, 5. aprill 2008 Kodukant veebruar 2021. Lk 1 ja 4. Tiiu Uusküla – naine, kes teab Kadrinast kõike, Kodukant, veebruar 2021
Mait Palts

Mait Palts (sündinud 10. augustil 1979) on eesti ettevõtja, jurist ning alates aastast 2011 Eesti Kaubandus-Tööstuskoja peadirektor. Ta on töötanud Kaubandus-Tööstuskojas juba 2002. aastast. Lisaks on ta Eesti Standardikeskuse juhatuse esimees, SA Kutsekoda nõukogu esimees, Eesti Intellektuaalomandi ja Tehnoloogiasiirde Keskuse juhatuse liige ning Riigikaitse Edendamise SA juhataja. 2023 Valgetähe IV klassi teenetemärk
Ann Siiman

Ann Siiman (kuni 2015 Ann Metslang; sündinud 19. septembril 1988 Tartus) on eesti filoloog, õppejõud ja keeletoimetaja. Ann Siiman on Vikipeedia keeletoimetamistalgute eestvedaja (alates 2017). Samuti on ta suunanud tudengeid Vikipeediasse artikleid kirjutama. 2019.–2024. aastal oli ta Eesti Keeletoimetajate Liidu juhatuse liige. Ta on lõpetanud 2007. aastal Hugo Treffneri Gümnaasiumi ja kaitsnud Tartu Ülikoolis bakalaureusekraadi (2010), magistrikraadi (2012) ning doktorikraadi ("Vormikasutuse varieerumine ning selle põhjused osastava ja sisseütleva käände näitel", 2019). 2018.–2019. aastal töötas ta Tartu Ülikooli Miljon+ projektis digihariduse spetsialistina, 2019.–2021. aastal Tartu Ülikooli digihumanitaaria ja infoühiskonna keskuses digihumanitaaria projektijuhina ja alates 2021. aastast Tartu Ülikooli eesti keele lektorina. 2010 Vikerraadio e-etteütluse võitja 2021 Aasta keeleteo kaaspeaauhind keeletoimetamistalgute eestvedamise eest 2023 Aasta e-kursuse nominent ainega "Eesti keel" Aasta keeleteod on masintõlketehnoloogia, Vikipeedia keeletoimetamine ning ALPA digiõppemängud Haridus- ja Teadusministeerium, 16. märts 2022 "Eestikeelne Vikipeedia areneb jõudsalt!" Wikimedia Eesti, 22. veebruar 2022 Vikerraadio e-etteütluse võitis Ann Metslang Postimees, 12. märts 2010 Aasta e-kursuse nominendid Eesti Hariduse Kvaliteediagentuur, mai 2023 Ann Siiman Eesti Teadusinfosüsteemis
Carpathia

Carpathia (prefiksiga RMS ehk Royal Mail Steamer, 'kuninglik postiaurik') oli Cunard Line'ile ehitatud ookeaniliinilaev, mille eesmärgiks oli Atlandi ookeani ületus. Karpaatide järgi nimetatud aurulaev ehitati Swan Hunter & Wigham Richardsoni laevatehases Inglismaa sadamalinnas Wallsendis. See suundus oma esimesele reisile Liverpoolist Bostonisse 5. mail aastal 1903. 1904. aastal saadeti laev talviti teenindama Vahemerest lähtunud liine. Laeva pikkus oli 170 meetrit ja kiirus 14 sõlme. 1912. aastal aitas laev esimesena päästa Titanicu huku ellujäänuid, kellest 705 jõudsid päästepaatidest pardale. Laev hukkus Esimese maailmasõja käigus 17. juulil 1918, pärast seda kui Saksa Riigi allveelaev U-55 oli seda kolm korda torpedeerinud. Inimkaotus oli 5 meeskonnaliiget. Vraki koordinaadid on 49° 28′ 0.12″ N, 19° 46′ 0.12″ W.  Carpathia – pildid, videod ja helifailid Wikimedia Commonsis